በሳዑዲ አረቢያ የታሰሩ ኢትዮጵያዊያንን እንደምትፈታ ሳዑዲ አረቢያ ገለጸች
በተለያዩ ምክንያቶች በሳዑዲ አረቢያ ታስረው የሚገኙ ኢትዮጵያዊያንን እንደምትፈታ ሳዑዲ አረቢያ ገልጻለች፡፡ሳዑዲ አረቢያ ውስጥ የሚገኙ በተለያዩ ምክንያቶች በህግ ጥላ ስር የሚገኙ ወገኖቻችን ሳዑዲ አረቢያ እንዲትፈታ ጠ/ሚኒስትር ዶ/ር አብይ ያቀረቡት ጥያቄ ተቀባይነት አግኝቷል።በሳዑዲ አረቢያ ይፋዊ የሥራ ጉብኝት በማድረግ ላይ የሚገኙት ክቡር ጠቅላይ ሚኒስትር ዶክተር አብይ አህመድ ከሳዑዲ አረቢያ አልጋ ወራሽ መሀመድ ቢን ሰልማን ጋር ተወያይተዋል።በውይይታቸውም ወቅት ካነሷቸው ጉዳዮች መካከል የህዝብ ለህዝብ ግንኙነት፣ የኃይል ልማት፣ ግብርና እና ቱሪዝም ይገኙበታል፡፡ሳዑዲ አረቢያ እና ኢትዮጵያ የኤለክትሪክ መስመሮቹን ማገናኘት በሚቻልበት ዙሪያ ጥናት ለማድርግ ተስማምተዋል።የሳዑዲ ባለሀብቶች በኢትዮጵያ ኢንቨስት እንዲያደርጉ እንደሚበረታቱም አልጋ ወረሽ መሀመድ ቢን ሰልማን ገልጸዋል።ጠቅላይ ሚኒስትሩ በሳዑዲ አረቢያ ካሉ ኢትዮያዊያንና ትውልደ ኢትዮያዊያን ማህበረሰብ አመራሮችን እያነጋገሩ መሆናቸውን ከጠቅላይ ሚኒስትር ጽህፈት ቤት ያገኘነው መረጃ ያመለክታል፡፡